internet vaartha 204 Views
డిఎస్‌పిగా వరల్డ్‌ కప్‌ హీరో జోగిందర్‌శర్మ
న్యూఢిల్లీ : వరల్డ్‌ కప్‌ టోర్నమెంట్‌ 2007 భారత్‌ జట్టు వరల్డ్‌ కప్‌ను సాధించడంలో కీలక పాత్ర పోషించిన మాజీ క్రికెటర్‌ జోగిందర్‌శర్మ ప్రస్తుతం హర్యానా పోలీస్‌ డిపార్ట్‌మెంట్‌లో డిఎస్‌పిగా పనిచేస్తున్నారు.ఆనాటి వరల్డ్‌ కప్‌ హీరోగా భారతావని చేత జేజేలు పలికించుకున్న జోగిందర్‌సింగ్‌ క్రికెట్‌ కెరీర్‌ అర్థాంతరంగా ముగిసింది.టీమిండియా కెప్టెన్‌ ధోనీ నేతృత్వంలోని భారత జట్టు 2007లో తొలిసారి ఐసిసి వరల్డ్‌ టి20 టైటిల్‌ను చేజిక్కించుకుంది.పాకిస్థాన్‌తో జరిగిన ఫైనల్‌ మ్యాచ్‌లో జోగిందర్‌శర్మ బాగా బౌలింగ్‌ చేసి భారత జట్టు విజయంలో కీలకపాత్ర పోషించాడు.ఆ తరువాత తన ఫామ్‌ను నిలబెట్టుకోలేని జోగిందర్‌ శర్మ క్రమ క్రమంగా జట్టుకు దూరమయ్యాడు. 2011లో దారుణమైన రోడ్డు ప్రమాదంలో గాయపడిన శర్మ గాయాల నుంచి పూర్తిగా కోలుకుని ప్రస్తుతం హర్యానా పోలీస్‌ శాఖ డిఎస్‌పిగా పనిచేస్తున్నారు.వరల్డ్‌ టి20లో భారత జట్టు ఫేవరెట్‌గా బరిలోకి దిగుతున్న విషయంపై ఆయన  స్పందించారు.వరల్డ్‌ కప్‌ టైటిల్‌ను కైవసం చేసుకునే సత్తా భారత జట్టుకు ఉందని టీమిండియా మాజీ స్పిన్నర్‌ జోగిందర్‌శర్మ అభిప్రాయం వ్యక్తం చేశాడు.టి20 క్రికెట్‌ ఫలితాలను ఎవరూ ఊహించడం సాధ్యం కాదన్నారు.టి20లో భారత జట్టు పటిష్టంగా ఉందని,అనుభవమున్న బౌలర్లు జట్టులో ఉన్నారని, బలమైన బ్యాటింగ్‌తో పాటుగా ఫీల్డింగ్‌లో టీమిండియా దూసుకుపోతున్నాడు.